Hemserekê Mudirîya Sotemenîye ya Îdareyê Rojawanî Saqiq El Xelefî derheqê vilakerdişê mazotê zimistanî de qisey kerd.
Xelefî vat 23ê hezîrane de înan dest pê vilakerdişê mazotî kerd û seba her keye 440 lître mazot yeno dayene. Xelefî eşkera kerd ke wexto ke xebata vilakerdişê mazotî biqeda ê do keyeyanê hewcedaran rê di seynê lître mazot bidê.
Xelefî ard ziwan ke heqê mazotî 75 lîraya Sûrîye yo, kêm o û vat: ''Xebata vilakerdişî hemkarîya şaredarîyan reyde yena kerdene. Ma sey Mudirîya Sotemenîye xîret danê ke temamîya Rojawanî de hewceyê mazotî yê 930 hezar keyeyan peyda bikerê.''
